26.4.84 De Europæiske Fællesskabers Tidende Nr. C 111/7 
II 
(Forberedende retsakter) 
KOMMISSIONEN 
Forslag til Rådets forordning (EØF) om benævnelserne for mælk og mejeriprodukter i 
forbindelse med afsætning 
KOM(84) 5 endelig udg. 
(Forelagt Rådet af Kommissionen den 3. april 1984) 
(84/C 111/07) , 
RÅDET FOR DE EUROPÆISKE 
FÆLLESSKABER HAR — 
under henvisning til traktaten om oprettelse af Det 
europæiske økonomiske Fællesskab, særlig artikel 43, 
under henvisning til forslag fra Kommissionen, 
under henvisning til udtalelse fra Europa-Parlamen­
tet, 
under henvisning til udtalelse fra Det økonomiske og 
sociale Udvalg, og 
ud fra følgende betragtninger: 
Ved Rådets forordning (EØF) nr. 804/68 (*), senest 
ændret ved forordning (EØF) nr. 1600/83 (2), er der 
indført en fælles markedsordning for mælk og mejeri­
produkter; 
markedssituationen for mejeriprodukter er præget af 
strukturelle overskud, og der bør derfor skabes bedre 
afsætning for disse produkter ved at forbruget frem­
mes; 
den naturlige produktsammensætning i mejerisekto­
ren bør beskyttes af hensyn til såvel producenterne 
soni forbrugerne i Fællesskabet; 
dette kan ske ved bestemmelser, hvorved der sikres en 
passende mærkning og det undgås, at forbrugeren 
vildledes; det er nødvendigt at definere produkter, 
hvis benævnelser beskyttes af disse bestemmelser; 
for at undgå konkurrenceforvridning er det nødven­
digt, at produkter, der indføres fra tredjelange, opfyl­
der EF-bestemmelserne; omvendt kan de gældende bestemmelser i tredjelande i visse tilfælde berettige 
undtagelsesbestemmelser for at muliggøre udførsel til 
tredjelande; 
bestemmelserne i denne forordning anfægter ikke 
bestemmelserne vedrørende levnedsmidler bestemt til 
særlig ernæring, som omhandlet i Rådets direktiv 
77/94/EØF (5), eller bestemmelserne vedrørende va­
rebetegnelse, som fastsat i artikel 5 i Rådets direktiv 
79/112/EØFO — 
UDSTEDT FØLGENDE FORORDNING: 
Artikel 1 
1. Benævnelserne i bilaget er forbeholdt de deri de­
finerede produkter. 
2. De i stk. 1 omhandlede benævnelser anvendes 
for levnedsmidler og foder, 
a) der afsættes i Fællesskabet; 
b) der skal udføres til tredjelande, jf. dog bestemmel­
serne i artikel 3. 
3. I denne forordning forstås ved »afsætning« det 
forhold, at produktet besiddes eller udstilles med hen­
blik på salg, udbydes til salg, sælges, leveres eller på 
anden måde bringes i handelen. 
Artikel 2 
1. Bestemmelserne i artikel 1 finder ligeledes an­
vendelse på levnedsmidler og foder, hvis benævnelse 
henleder tanken på et af de i bilaget definerede pro­
dukter. 
2. Bestemmelserne i artikel 1 finder ikke anven­
delse, når benævnelsen for levnedsmidler eller foder 
angiver et produkt, der ikke kan forveksles med et af 
de i bilaget anførte. 
C) EFT nr. L 148 af 28. 6. 1968, s. 13. (3) EFT nr. L 26 af 31. 1. 1977, s. 55. 
(2) EFT nr. L 163 af 22. 6. 1983, s. 56. (4) EFT nr. L 33 af 8. 2. 1979, s. 1. 
Nr. C 111/8 De Europæiske Fællesskabers Tidende 26.4.84 
3. Medlemsstaterne tilsender inden den 1. januar 
1985 til orientering Kommissionen en liste over de 
produkter, som de på deres område anser for at op­
fylde de i stk. 2 angivne betingelser, og supplerer den 
i givet fald senere. 
Artikel 3 
Medlemsstaterne kan fastsætte undtagelser fra be­
stemmelserne i artikel 1 for produkter, der udføres 
fra Fællesskabet, for at opfylde forskrifterne i de på­
gældende bestemmelseslande. 
Artikel 4 
Denne forordning anfægter ikke bestemmelserne ve­
drørende levnedsmidler bestemt til en særlig ernæring 
i direktiv 77/94/EØF eller bestemmelserne vedrø­
rende varebetegnelse i direktiv 79/112/EØF. Artikel 5 
1. Rådet, der træffer afgørelse på forslag af Kom­
missionen efter afstemningsmåden i traktatens artikel 
43, stk. 2, fastsætter de almindelige regler for denne 
forordnings anvendelse. 
2. Gennemførelsesbestemmelserne til denne for­
ordning fastsættes efter fremgangsmåden i artikel 30 i 
forordning (EØF) nr. 804/68. 
Artikel 6 
Denne forordning træder i kraft den 1. maj 1984. 
Denne forordning er bindende i alle enkeltheder og 
gælder umiddelbart i hver medlemsstat. 
26. 4. 84 De Europæiske Fælleskabers Tidende Nr. C 111/9 
BILAG 
Benævnelse 
1. Mælk 
2. Mælkekoncentrat 
3. Mælkepulver 
4. Valle 
5. Vallepulver 
6. Fløde 
7. Vallefløde 
8. Flødepulver 
9. Smør 
10. Vallesmør 
11. Kærnemælk 
12. Kærnemælkspulver 
13. Ost 
14. Myseost 
15. Koaguleret mælk — fermen­
teret mælk (yoghurt, kefir, 
kumis osv.) — mælk tilsat 
løbe Definition 
De i artikel 3, stk. 1, i forordning (EØF) nr. 1411/71 define­
rede produkter og produkter, der fremkommer ved malkning 
af en eller flere bøfler eller geder eller et eller flere får 
Flydende produkt, der fremkommer ved delvis fjernelse af 
mælkens vandindhold 
Produkt i fast form, der fremkommer ved fjernelse af mælkens 
vandindhold 
Produkt, der er afledt af mælk, og som fremkommer ved 
fremstilling af ost eller kasein 
Produkt i fast form, der fremkommer ved fjernelse af vallens 
vandindhold 
Produkt, dér fremstilles af mælk, og som fremtræder som en 
emulsion af typen fedtstof i vand, og hvis fedtindhold er over 
12% 
Produkt, der fremstilles af valle eller af en blanding af mælk 
og valle, og som fremtræder som en emulsion af typen fedtstof 
i vand, og hvis fedtindhold er over 12 % 
Produkt i fast form, der fremkommer ved fjernelse af flødens 
vandindhold 
Produkt, der udelukkende fremstilles af mælk eller fløde, og 
som fremtræder som en fast og formbar emulsion af typen 
vand i fedtstof, og som indeholder mindst 82 % mælkefedt 
Produkt, der fremstilles af vallefløde eller af en blanding heraf 
med mælk og/eller fløde, og som fremtræder som en fast og 
formbar emulsion af typen vand i fedtstof 
Produkt, der er afledt af mælk, og som fremkommer ved 
fremstilling af smør 
Produkt i fast form, der fremkommer ved fjernelse af kærne­
mælkens vandindhold 
Produkt, der fremkommer ved koagulering og afdræning efter 
tilsætning af løbe og/eller syring af mælk, fløde eller blandin­
ger heraf, i uforandret stand eller udsat for passende behand­
linger 
Produkt, der fremkommer ved varmebehandling (efter kon­
centrering) af valle 
Produkter, der er afledt af mælk, og hvis karakteristiske 
egenskaber skyldes syrepåvirkning, fermentering, gæring eller 
tilsætning af løbe